שירית אביטן כהן

שירית אביטן כהן (נולדה בכ"א בניסן ה'תשמ"ז, 20 באפריל 1987) היא עיתונאית ישראלית, המשמשת כתבת מדינית ופרשנית פוליטית של העיתון "ישראל היום".

ביוגרפיה
נולדה וגדלה בעיר שדרות. הוריה עלו ממרוקו. אביה הוא הרב שמעון אביטן, מזכיר המועצה הדתית בעיר לשעבר, ואמה היא רוזה, מדריכת כלות. אחותה היא הסופרת סיגל אביטן. תקופה קצרה ביסודי, למדה בקיבוץ סעד. בתיכון למדה באולפנת צבי"ה בשדות נגב. עשתה שירות לאומי בבית חינוך עיוורים בירושלים.

בעלת תואר ראשון במדעי המדינה ותקשורת ותואר שני ביחסים בינלאומיים באוניברסיטת בר-אילן, אותם השלימה בגיל 23.

קריירה
את עבודתה בתקשורת החלה ברדיו "גלי ישראל" כעורכת חדשות ומגישה. לאחר כשנה עברה לעיתון "מקור ראשון" ואתר "nrg" ומונתה לעורכת. אחרי תקופה כעורכת, המשיכה כראש דסק, ולאחר מכן מונתה לכתבת לענייני חינוך ורווחה בעיתון ובאתר.

במרץ 2017 מונתה לכתבת הפוליטית של מקור ראשון ו-nrg במקום זאב קם שעבר לתאגיד.

בספטמבר 2020 מונתה לכתבת פוליטית וכנסת של עיתון "גלובס", במקומה של העיתונאית טל שניידר.

בנוסף היא מרבה להופיע באולפני טלוויזיה ובתחנות רדיו כפרשנית פוליטית.

בפברואר 2023 עברה לשמש כתבת מדינית ופרשנית פוליטית בעיתון ישראל היום.

חיים אישיים 
אביטן כהן נשואה ואם לשלושה, ומתגוררת בירושלים. אחותה היא הסופרת סיגל אביטן.

קישורים חיצוניים

 כל הכתבות של שירית אביטן כהן, באתר מקור ראשון
 
 
 
 
  שירית אביטן כהן משוחחת עם השר לשעבר גדעון סער, ישראל שלי, 29 בנובמבר 2018
  יניר מטווח עם שירית אביטן כהן, יניר קוזין, יוטיוב, 7 באוקטובר 2019
  שירית אביטן כהן מראיינת את משה גפני, ועידת מקור ראשון, יוטיוב, 10 בדצמבר 2019
  מפגש עם "חבר" - שירית אביטן כהן, בשיחה עם שמעון שבס, 25 באוקטובר 2020

 שליפות – שירית אביטן כהן, גילוי דעת 620, י"ג בטבת ה'תשפ"ב, עמ' 24–25

הערות שוליים

עיתונאיות כותבות עברית
עיתונאיות ישראליות
עיתונאים ישראלים
סגל מקור ראשון
בוגרות אולפנת צביה
בוגרות שירות לאומי
בוגרות אוניברסיטת בר-אילן
בוגרי אוניברסיטת בר-אילן
ירושלים: אישים
כתבים פרלמנטריים ישראלים
סגל nrg
סגל גלובס
סגל ישראל היום
ישראליות שנולדו ב-1987
ישראלים שנולדו ב-1987